Diari Oficial de la Generalitat Valenciana


Sumari del DOGV 7150, del 12-11-2013 (2013/10461)

Rectificació de la proposta de declaració de zona acústicament saturada en l'àmbit conegut com Lagasca.
-------------------------------------------------------------------------------------------------------

### Dades del document

Número de DOGV
:   7150

Data del DOGV
:   12-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10302


Organisme emissor
:   Ajuntament de Castelló de la Plana

Tipus de document
:   Anunci

Rectificació de la proposta de declaració de zona acústicament saturada en l'àmbit conegut com Lagasca. [2013/10431]  
La Junta de Govern Local de l'Ajuntament de Castelló de la Plana, en data 31 d'octubre de 2013, ha adoptat el següent acord:   
  
«Vist que, en data 11 d'octubre de 2013, la Junta de Govern Local va acordar, entre uns altres, aprovar la proposta de declaració de zona acústicament saturada en l'àmbit conegut com Lagasca, i exposar-la al públic.   
Vist que, en data 25 d'octubre de 2013 (RE 64918), la mercantil Acústica y Telecomunicaciones, SL, que ha elaborat l'estudi previ per a la proposta de declaració de zona acústicament saturada de la zona Lagasca, ha remès un exemplar en el qual assenyala que es corregeix l'errata detectada en la data corresponent al punt de mesura MC1, que en l'anterior document apareixia duplicada la data 11-12 de novembre, i va quedar sense incorporar la data 28-29 d'octubre de 2012, per la qual cosa procedeix resoldre l'error.  
El 25 d'octubre de 2013 la enginyera municipal emet un informe en el sentit anteriorment indicat.   
Per tot això, a la vista de la proposta de declaració de zona acústicament saturada l'àmbit denominat Lagasca i l'informe tècnic emès per la enginyera municipal el 25 d'octubre de 2013 i l'informe jurídic de la cap del Negociat Administratiu d'Activitats i de l'assessor jurídic, cap de secció de Control Urbanístic, de 28 d'octubre de 2013, a proposta del tinent d'alcalde delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, i a l'empara del disposat en els articles 126 i 127.1.e de la Llei 7/1985, de 2 d'abril, Reguladora de les Bases del Règim Local, s'acorda:   
  
  
Primer  
Rectificar l'error advertit en la proposta de declaració de zona acústicament saturada en l'àmbit conegut com Lagasca, que va ser aprovada mitjançant l'Acord de la Junta de Govern Local d'11 d'octubre de 2013 i incorporar la fitxa resum de nivells acústics equivalents per al punt de mesurament MC01 corresponent a la data 28-29 d'octubre de 2012.   
  
  
Segon  
Aprovar la fitxa de nivells abans referida i exposar-la al públic, mantenint la resta de l'Acord de data 11 d'octubre de 2013».   
Cosa que es fa pública per a general coneixement, i s'advertix que els documents estaran exposats al públic, durant un termini de 30 dies, en el Negociat d'Activitats, quarta planta de la Casa Consistorial, en plaça Major, número 1, de 09.00 a 14.00 hores, de dilluns a divendres, a contar des de l'endemà a la inserció d'aquest anunci en el Diari Oficial de la Comunitat Valenciana.  
  
Castelló de la Plana, 31 d'octubre de 2013.- L'alcaldessa en funcions, p. d. (25.10.2013): Marta Gallén Peris. La secretària general del Ple: Concepción Juan Gaspar.